Legal Document

Category: 354

Text:
21. ΝΟΜΟΣ υπ’ αριθ. 759 της 4/8 Μαρτ. 1978 (ΦΕΚ Α΄ 33) Περί κυρώσεως της Νομοθετικού Περιεχομένου Πράξεως «περί αυξήσεως των υπό του ΟΓΑ καταβαλλομένων συντάξεων, επεκτάσεως της ασφαλίσεως της γεωργικής παραγωγής και άλλων τινών διατάξεων αφορωσών εις τον Οργανισμόν τούτον». Άρθρον πρώτον.-Κυρούται και ισχύει αφ’ ης εδημοσιεύθη εις την Εφημερίδα της Κυβερνήσεως (ΦΕΚ 333/25.10.77 τ.Α΄) ή από 24 Οκτ. 1977 πράξις νομοθετικού περιεχομένου «περί αυξήσεως των υπό του ΟΓΑ καταβαλλομένων συντάξεων επεκτάσεως της ασφαλίσεως της γεωργικής παραγωγής και άλλων τινών διατάξεων αφορωσών εις τον Οργανισμόν τούτον», εκδοθείσα κατ’ εφαρμογήν της παρ. 1 του άρθρ. 44 του Συντάγματος, λόγω εξαιρετικώς επειγούσης και απροβλέπτου ανάγκης, της οποίας το περιεχόμενον έχει ούτω: (βλ. ανωτ. αριθ. 20). Άρθρον δεύτερον.-1. Υπό του ΟΓΑ θέλει χορηγηθή οικονομική ενίσχυσις δια τας εξ ανεμοθυέλλης ή πλημμύρας προξενηθείσας αμέσους ζημίας εις την γεωργικήν παραγωγήν κατά την από 1ης Ιαν. 1978 και μέχρι της θέσεως εν ισχύϊ του Κανονισμού, περί ου αι παρ. 2, 3, 4 και 5 του άρθρ. 2 της κυρουμένης δια του πρώτου άρθρου του παρόντος πράξεως Νομοθετικού Περιεχομένου χρονικήν περίοδον. 2.Δια κοινής αποφάσεως των Υπουργών Οικονομικών, Γεωργίας και Κοινωνικών Υπηρεσιών θέλουν καθορισθή ειδικώτερον: α)Το ποσοστόν της ζημίας επί της συνολικής παραγωγής εκ της πληγείσης καλλιεργείας πέραν του οποίου θα χορηγηθή οικονομική ενίσχυσις, ως και το κατά περίπτωσιν ύψος ταύτης. β)Τα της διαδικασίας διαπιστώσεως και εκτιμήσεως των ζημιών, του καθορισμού και της καταβολής των σχετικών οικονομικών ενισχύσεων. γ)Το συνολικόν ποσόν εκ του προϋπολογισμού του έτους 1978 του Κλάδου Ασφαλίσεως Γεωργικής Παραγωγής, το διατεθησόμενον, κατ’ ανώτατον όριον, προς τον ανωτέρω σκοπόν και δ)πάσα ετέρα αναγκαία λεπτομέρεια δια τη εφαρμογήν των διατάξεων του παρόντος άρθρου. Άρθρον τρίτον.-Η ισχύς του παρόντος Νόμου άρχεται από της δημοσιεύσεώς του δια της Εφημερίδος της Κυβερνήσεως. Σελ. 1012,18(α) Τεύχος Η42-Σελ. 42 39.Λ.α.21 Καταστατικές διατάξεις Ο.Γ.Α. 52